EkBass/fiwiki-20250220-pages-articles huggingface dataset:
Intrepid

Intrepid tarkoittaa muun muassa seuraavia: * Dodge Intrepid, yhdysvaltalainen automalli * Intrepid, yhdysvaltalainen elokuva vuodelta 2000 ;Britannian kuninkaallinen laivasto * HMS Intrepid (1747), 64-tykkinen kolmannen luokan linjalaiva * HMS Intrepid (1770), 64-tykkinen kolmannen luokan linjalaiva * HMS Intrepid (1780), 16-tykkinen sluuppi * HMS Intrepid (1850), puinen potkurisluuppi * HMS Intrepid (1855), puinen potkurilla varustettu tykkivene * HMS Intrepid (1891), Apollo-luokan panssarikansiristeilijä * HMS Intrepid (D10), I-luokan hävittäjä * HMS Intrepid (L11), Fearless-luokan maihinnousualus ;Yhdysvaltain laivasto * USS Intrepid (1803) kitsi * USS Intrepid (1874), törmäyskeulalla varustettu torpedoalus * USS Intrepid (1904), koululaiva * USS Intrepid (CV-11), lentotukialus
Amatsukaze

Amatsukaze on ollut kolmen Japanin laivaston aluksen nimenä. *Amatsukaze, Isokaze-luokan hävittäjä, laskettu vesille 1916, romutettu 1935 *Amatsukaze, Kagerō-luokan hävittäjä, laskettu vesille 1939, upotettu 1945 *Amatsukaze, Amatsukaze-luokan ohjushävittäjä, laskettu vesille 1963, poistettu palveluksesta 1995
Kagerō

Kagerō on ollut usean Japanin laivaston aluksen nimenä. *Kagerō, Murakumo- luokan hävittäjä, laskettu vesille 1899, romutettu 1923 *Kagerō, Kagerō-luokan hävittäjä, laskettu vesille 1938, upotettu
Anthony Holloway

Anthony Holloway (s. 30. tammikuuta 1982 Massachusetts, Yhdysvallat) on homopornonäyttelijä. Hän aloitti uransa 19-vuotiaana videolla "Secret Desire" ja voitti vuonna 2003 "kuumimman versatile-esiintyjän" Grabby Awardin. Hän sai myös neljä muuta Grabby-ehdokkuutta vuosina 2002–2003. == Videografiaa == * "Secret Desire" (2001) * "A Dream Come True" (nimellä J.J., 2001) * "PornStruck 2" (2001) * "Sin A Sex Party Marathon" (2001) * "The Apprentice 2 Dark Heart" (2002) * "The Hole" (2003) * "In the Can" (2003) * "Daddy's Angels" (2003) * "Daddy's Teenage Turn-On" (2003) * "Double Delights" (2003) * "The Haunted House on Sex Hill" (2003) * "Junior's Nude Cleaning Service" (2003) * "The Rascal's Graduation Gang Bang" (2003) * "Ryker's Web" (2003) * "Taggers" (2003) * "Big Ben" (2004) ==Lähteet== == Aiheesta muualla == * * Internet Adult Film Database: Anthony Holloway Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1982 syntyneet Luokka:Elävät henkilöt
Nord 1100 Noralpha

Nord 1100 Noralpha oli ranskalaisen Nord Aviation -lentokonetehtaan edeltäjän Société Nationale de Constructions Aéronautiques du Nordin valmistama Messerschmitt Bf 108 Taifunista kehitetty asevoimien yhteyslentokone. Sen ensilento oli vuonna 1944, ja niitä valmistettiin 200 kappaletta. Messerschmitt Bf 108:n piirustukset ja tuotanto oli siirretty Kolmannesta valtakunnasta Les Mureaux'ssa toimivaan ranskalaiseen Société Nationale de Constructions Aéronautiques du Nord -tehtaaseen vuonna 1942. Tehdas rakensi myös kaksi prototyyppiä Messerschmitt Me 208 -koneeta. Toinen näistä nimettiin vuonna 1944 Nord 1100 Noralphaksi. Koneesta kehitettiin Renault 6Q -moottorinen Nord 1101 -versio, jota myytiin Ranskan asevoimille nimellä Ramier. Yksi Nord 1104 Noralpha rakennettiin 240 hevosvoimaisen Potez 6DØ -moottorin varaan ja muutamaan 1101 Noralphaa asennettiin vielä vuonna 1959 Turbomeca Astazou -kaasuturbiini. ==Spesifikaatio (1101 Noralpha) == * kapasiteetti 4 ihmistä * pituus 8,5 m * kärkiväli 11,5 m * korkeus 3,3 m * siipipinta-ala 17,4 neliömetriä * tyhjäpaino 948 kg * lentopaino 1645 kg * voimalaite Renault 6Q, 174 kW * suurin nopeus 305 km&h; * kantama 1200 km * lakikorkeus 5900 m ==Aiheesta muualla== * * * * Luokka:Yhteyslentokoneet 1100 Noralpha
Arthur C. Miller

Arthur C. Miller (8. heinäkuuta 1895 Roslyn, Long Island, New York - 13\. heinäkuuta 1970 Hollywood, Kalifornia) oli yhdysvaltalainen elokuvaaja. Miller aloitti elokuvateollisuuden palveluksessa New Yorkissa ja työskenteli muun muassa Pathélla viikkouutiskatsausten kuvaajana. Miller siirtyi Hollywoodiin 1918, jossa jän toimi aluksi Famous Players-Laskyn palveluksessa ja oli muun muassa perustamassa yhtiön Islingtonin studiota Lontoossa. Vuonna 1931 Miller siirtyi Foxille, jolla työskenteli vuoteen 1950 saakka. Millerin oli tarkoitus olla kuvaajana Afrikan kuningattaressa (1951), mutta lääkäri totesi hänessä tuberkuloosin Millerin ottaessa rokotuksia kuvausmatkaa varten. Lääkärin suosituksesta Miller jätti kuvaustyöt pysyvästi, mutta hän toimi myöhemminkin satunnaisesti elokuva-alan tehtävissä. Miller oli kaikkiaan seitsemän kertaa ehdolla parhaan kuvauksen Oscar-palkinnon saajaksi. Palkinnot hän sai elokuvista Vihreä oli laaksoni (1941), Bernadetten laulu (1943) ja Anna ja Siamin kuningas (1946). == Osittainen filmografia == * Vapauttajan nuoruus (Young Mr. Lincoln, 1939) * Vihreä oli laaksoni (How Green Was My Valley, 1941) * Ihmismetsästys (Man Hunt, 1941) * Bernadetten laulu (The Song of Bernadette, 1943) * Anna ja Siamin kuningas (Anna and the King of Siam), 1946) * Hiljainen sopimus (Gentleman's Agreement, 1947) * Kirje kolmelle naiselle (A Letter to Three Wives, 1949) == Lähteet == == Aiheesta muualla == * * Luokka:Yhdysvaltalaiset elokuvaajat Luokka:Oscar-palkinnon saajat Luokka:Vuonna 1895 syntyneet Luokka:Vuonna 1970 kuolleet
Gottfried Reinhold Treviranus

Gottfried Reinhold Treviranus (4. helmikuuta 1776 Bremen – 16. helmikuuta 1837 Bremen) oli saksalainen naturalisti ja fysiologi. Hän oli lajien transmutaation kannattaja ja esitti transmutaation ajatuksen teoksessaan Biologie; oder die Philosophie der lebenden Natur vuonna 1802. Samoihin aikoihin myös Jean-Baptiste Lamarck esitti samanlaisia ajatuksia lajien kehittymisestä. Treviranus on myös biologia-käsitteen isä Jean-Baptiste Lamarckin ohella, mutta hänestä riippumatta. == Lähteet == Luokka:Saksalaiset fysiologit Luokka:Vuonna 1776 syntyneet Luokka:Vuonna 1837 kuolleet
Charles Rosher

Charles Rosher (17. marraskuuta 1885 Lontoo, Iso-Britannia - 15\. tammikuuta 1974 Lissabon, Portugali) oli brittiläinen elokuvaaja. Rosher sai parhaan kuvauksen Oscar-palkinnon kahdesti. Ensimmäisen palkintonsa hän jakoi Karl Strussin kanssa elokuvasta Auringonnousu (1927). Toisen palkintonsa hän sai elokuvasta Elämän kevät (1946) yhdessä Leonard Smithin ja Arthur E. Arlingin kanssa. == Lähteet == == Aiheesta muualla == * * Luokka:Brittiläiset elokuvaajat Luokka:Oscar-palkinnon saajat Luokka:Vuonna 1885 syntyneet Luokka:Vuonna 1974 kuolleet
Leila Danette

Leila Danette (23. elokuuta 1909 Jacksonville, Florida – 4. syyskuuta 2012http://www.actorsequity.org/docs/news/en_01_2013.pdf , s. 12.) oli yhdysvaltalainen näyttelijä, joka aloitti uransa 67-vuotiaana esiintymällä The Great White Hopessa. Hän esiintyi teatterin ohella myös televisiossa; hänet nähtiin vielä yhdeksänkymppisenä sarjoissa Kova laki ja Hädän hetkellä.AmityvilleRecord.com: Leila Danette turns 100 Elokuvia, joissa Danette on esiintynyt, ovat olleet Garbon jäljillä (1984), Valtapeli (1986), Elämänä pakotie (1988) ja Aprilin juhlat (2003). Näyttelijä vietti satavuotispäiviään vuonna 2009.NYTimes.com: Leila Danette Danette valmistui Morgan State Universitystä Baltimoressa ja Howard Universitystä Washingtonissa. Hän työskenteli opettajana Baltimoren peruskouluissa ja siirtyi sitten Washingtonin koulujärjestelmään. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1909 syntyneet Luokka:Vuonna 2012 kuolleet Luokka:Yli satavuotiaiksi eläneet afroamerikkalaiset
Inderøy

Inderøy on Norjan kunta Trøndelagin läänissä. Inderøy sijaitsee niemimaalla Trondheiminvuonon pohjukassa Beitstadinvuonon ja Borgenvuonon välissä. Kunnan rajanaapureita ovat idässä Steinkjer ja Verdal, etelässä Levanger ja lounaassa Indre Fosen. Inerøyn hallinnollinen keskus on Straumen. Tammikuussa 2012 Mosvik liittyi Inderøyn kuntaan. ==Media== Paikallislehti Inderøyningen ilmestyy kerran viikossa. ==Tunnettuja henkilöitä== * Nils Aas (1933–2004), kuvanveistäjä * Ingrid Bolsø Berdal (s. 1980), näyttelijä * Per Egil Hegge (1940–2023), toimittaja * Bjarne Lyngstad (1901–1971), poliitikko * Molla Mallory (1884–1959), tennispelaaja * Petter Northug (s. 1986), maastohiihtäjä * Tomas Northug (s. 1990), maastohiihtäjä * Ole Richter (1829–1888), poliitikko ==Kuvia== Kvennavika rock art 02.jpg|Kvennavikan kalliopiirroksia Skarnsund.jpg|Skarnsundin silta ==Lähteet== ==Aiheesta muualla==
Mediawan Finland

Mediawan Finland Oy (toukokuuhun 2023 Aito Media Oy) on suomalainen elokuvia ja televisio-ohjelmia tuottava yritys. Sen toimintaan kuuluvat pääsäännöllisesti dokumentaariset elokuvat, keskustelu- ja faktapohjaiset ohjelmat. Yritys aloitti toimintansa vuonna 2003 ja sillä on toimipisteet Helsingissä ja Tampereella. Yritys on tuottanut muun muassa ohjelmat Venäjän halki 30 päivässä, Poliisit ja Pelastushelikopteri. Uudempaa tuotantoa ovat esimerkiksi Silkkitie 30 päivässä, Suomensukuiset 30 päivässä ja Hengaillaan. Mediawan Finlandin toimitusjohtaja on Jussi Lipponen. == Lähteet == Luokka:Suomalaiset televisiotuotantoyhtiöt
Leka (Norja)

Leka on Norjan kunta Pohjois-Trøndelagin läänin luoteisosan saaristossa. Suurin kunnan saarista on Leka (57 km²). Sen itäpuolella on Austra, jonka länsiosa, Gutvik (38 km²) kuuluu Lekan kuntaan. Lekan saaren ympärillä on paljon pikkusaaria ja luotoja. Saaresta 12 km pohjoiseen sijaitsevat Hortaøyenen saaret ja 30 km luoteeseen Sklinnaøyene, joilla on suuria lunniyhdyskuntia ja paljon merimetsoja. ==Kuvia== Leka Church.jpg|Lekan kirkko Lekamøya.jpg|Lekamøya-kivi Sklinna lighthouse in Nord- Trondelag.tif|Sklinnan majakka ==Tunnettuja henkilöitä== * Torbjørn Færøvik (s. 1948), toimittaja ja tietokirjailija * Thomas Hjalmar Westgård (s. 1995), irlantilais-norjalainen maastohiihtäjä ==Lähteet== ==Aiheesta muualla==
Lierne

Lierne on Norjan kunta Trøndelagin läänissä. Se on pinta-alaltaan Trøndelagin suurin, rajoittuen etelässä, idässä ja osin pohjoisessa Ruotsiin. Sen rajanaapureita Norjassa ovat Snåsa, Grong ja Røyrvik. Kunnan hallinto sijaitsee Sandvikassa, joka menetti taajamastatuksensa vuonna 2023. ==Kuvia== Lierne nasjonalpark 2.jpg|Liernen kansallispuisto NordliKirke.jpg|Nordlin kirkko ==Tunnettuja henkilöitä== * Theodor Hesselberg (1885–1966), meteorologi ==Lähteet== ==Aiheesta muualla==
Roman Vlad

Roman Vlad (29. joulukuuta 1919 Tšernivtsi – 21. syyskuuta 2013) oli romanialaissyntyinen italialainen säveltäjä, pianisti ja musiikintutkija. Hän opiskeli Titus Tarnawskin sekä Liviu Russun johdolla Romaniassa ja sai diplomin pianonsoitossa. Hän muutti Roomaan vuonna 1938. Italiassa hän opiskeli Rooman Sapienza-yliopistossa ja Accademia Nazionale di Santa Ceciliassa; Italian kansalaisuuden hän sai 1951. Vlad oli huomattava elokuvamusiikin säveltäjä; hänen säveltämänsä on esimerkiksi René Clairin La Beauté du diablen musiikki. Hänen tuotantoonsa kuitenkin kuului lisäksi myös muun muassa sinfonioita ja oopperoita. Hän kirjoitti kirjoja esimerkiksi dodekafonian historiasta, Stravinskista ja Dallapiccolasta. == Lähteet == == Aiheesta muualla == * Allmusic.com: Roman Vlad Luokka:Italialaiset säveltäjät Luokka:Romanialaiset säveltäjät Luokka:Musiikkikirjailijat Luokka:Oopperasäveltäjät Luokka:Elokuvasäveltäjät Luokka:Vuonna 1919 syntyneet Luokka:Vuonna 2013 kuolleet
Mosvik

Mosvik on entinen Norjan kunta Pohjois-Trøndelagin läänissä. Se sijaitsi Trondheiminvuonon sisäosan länsipuolella Trondheiminvuonon ja Verrasundetin välisellä niemimaalla. Kunta rajoittui etelässä Leksvikiin, idässä Inderøyn vesialueeseen ja lännessä ja luoteessa Verraniin. Mosvikin kunnassa oli 810 asukasta 1.1.2010. Se yhdistyi tammikuussa 2012 Inderøyn kuntaan. Mosvikin kunta oli Vimpelin ystävyyskunta. == Lähteet == Luokka:Norjan entiset kunnat Luokka:Inderøy
Hinton (Alberta)

Hinton on 9 738 asukkaan (2006) kaupunki Albertan provinssissa Kanadassa. Se sijaitsee Athabascajoen jokilaaksossa, noin 81 kilometriä koilliseen Jasperista ja 284 kilometriä länteen provinssin pääkaupungista, Edmontonista. Kaupunki on nimetty Grand Trunk Pacific Railway -rautatieyhtiön ylivalvoja W. D. Hintonin mukaan.Hazel Hart. s. 7 == Historia == Hintonin asutuksen sijainti on vaihtanut paikkaansa kolmetoista kertaa. Kaikki asutuskeskukset ovat sijainneet nykyisten rautateiden linjauksilla, noin kahdentoista kilometrin matkalla. Vuonna 1870 suurin osa alueen intiaaniväestöstä kärsi vakavasta isorokkoepidemiasta ja suuri joukko oli matkalla Lac Ste. Anneen, josta oli tarkoitus hakea hoitoa sairastuneille. Saavuttuaan nykyisen Hintonin alueelle he joutuivat perustamaan isorokkoleirin (), jonne he jättivät sairaimmat matkalaiset. Ennen kuin apua saatiin leirille, moni sinne jäänyt oli menehtynyt.Hazel Hart. s. 1 Kaupungin läpi kulki Jasper Trail, jota pitkin siirtolaiset matkasivat länteen. Vuonna 1888 Jack Gregg perusti Prairie Creek -puron (joka nykyisin tunnetaan Muskuta Creekin nimellä) lähelle turkiskauppa- aseman ja tarjosi palveluita reitillä matkaaville. 1900-luvun alussa Grand Trunk Pacific Railway rakensi mantereen ylittävää rautatietä alueen halki ja vuonna 1908 perusti rautatienrakentajille asuialueen aikaisemman turkiskauppa- aseman lähelle. Vuonna 1912 samainen yhtiö perusti toisen asuinalueen kolme kilometriä itään ensimmäisestä. Toinen rautatieyhtiö Canadian Northern Railway rakensi omaa ratalinjaansa samoihin aikoihin ja perusti noin viisi kilometriä itään Blissin rautatieaseman ja vuotta myöhemmin kauemmaksi itään Dalehurstin rautatieaseman, josta tuli myöhemmin Hintonin postitoimisto.Hazel Hart. s. 2, 4 Vuonna 1939 alueen väkiluku oli noin 1 000 asukasta, mutta taloudellisen taantuman vuoksi se lähes autioitui kymmenen vuotta myöhemmin. Seudulle perustettiin kaksi uutta kaupunkia (Drinnan ja Hinton), ja väkiluku kasvoi huomattavasti vuonna 1955 valmistuneen sellutehtaan aloitettua toiminnan.Hazel Hart. s. 7-8 Nykyinen Hintonin kaupunki perustettiin 27. maaliskuuta 1957, kun vanha Hinton ja läheinen Drinnanin kylä yhdistettiin. Vuonna 1967 kaupungin väkiluku oli 4 467 asukasta ja vuonna 1980 hieman yli 8 000.Hazel Hart. s. 8 == Liikenne == === Tieliikenne === Hintonin läpi johtava Yellowhead Highway on kaupungin tärkein tieliikenneväylä. Tie saa alkunsa Prince Rupertista ja päättyy Winnipegiin. Kaupungin sisäistä liikennettä on hoitanut vuodesta 2007 alkaen Hinton Transit. === Lentoliikenne === Hinton/Jasper-Hintonin lentoasema sijaitsee 17,6 kilometriä kaupungista lounaaseen. Kentältä lentävät lähinnä tilauslentoyhtiöt. Lähin reittiliikenteen lentoasema on Edmonton. === Rautatieliikenne === Hintonin rautatieasemalla pysähtyy tarvittaessa VIA Railin mantereen halki kulkeva The Canadian. == Lähteet == === Viitteet === Luokka:Albertan kaupungit
Hinton

Hinton voi tarkoittaa seuraavia: == Paikkoja == === Kanadassa === * Hinton, Kaupunki Albertassa, Kanadassa. ** Hinton/Jasper-Hintonin lentoasema, lentoasema Hintonissa. ** Hintonin rautatieasema, rautatieasema Hintonissa. === Yhdysvalloissa === * Hinton, kaupunki Iowassa. * Hinton, kaupunki Oklahomassa. * Hinton, kaupunki Länsi-Virginiassa. == Henkilöitä == * Geoffrey Hinton (s. 1947), brittiläis-kanadalainen tietojenkäsittelytieteilijä ja kognitiivinen psykologi, Nobelin fysiikanpalkinnon saaja * Jerrika Hinton (s. 1981), yhdysvaltalainen näyttelijä * S. E. Hinton (s. 1948), yhdysvaltalainen kirjailija.
Bad Moon Rising

”Bad Moon Rising” on yhdysvaltalaisen Creedence Clearwater Revival -yhtyeen kappale- ja hittisingle vuodelta 1969. Se ilmestyi myös samana vuonna julkaistulla albumilla Green River. Singlen b-puolella oli samaiselle albumille kuuluva ”Lodi”. ”Bad Moon Rising” on CCR:n ainoa Britannian listaykköseksi noussut kappale. Kappaleen kirjoittaja John Fogerty on kertonut, että ”Bad Moon Rising” sai inspiraationsa elokuvasta Piru ja Daniel Webster, jossa hurrikaani pyyhkäisee suurimman osan kaupungista. Kappaleessa on erikoista se, että melodia on iloinen, mutta sanat puolestaan synkät. Tarinan loppu on jätetty avoimeksi – Fogertyn mukaan se, mitä laulussa ennustetaan, riippuu kuulijasta. Kappale sisältää klassisen väärinkuullun rivin. Sanat ”There’s a bad moon on the rise” kuullaan usein väärin muodossa ”There’s a bathroom on the right”. John Fogerty kertoo itsekin alkaneensa vuosien mittaan laulaa rivin niillä sanoilla joka toisen kerran. ==Muut versiot== ”Bad Moon Risingista” ovat tehneet cover-version muun muassa Nirvana, Bruce Springsteen, Bo Diddley, Type O Negative ja 16 Horsepower. Suomeksi kappaleen esitti ensimmäisenä Georg Liemola Kari Kuuvan tekstillä ”Nään huonon enteen” heti vuonna 1969. Myöhemmin kappaleesta ovat levyttäneet versionsa Kari Peitsamo Revival (”Paha kuu nousee”, 1983), Tuomari Nurmio (”Paha kuu”, 1989) ja Pauli Virta (”Julma kuu”, 1994). Lisäksi saman Tuomari Nurmion tekstin levytti vuonna 1993 Jussi Raittinen. ==Kappaleet singlellä== A-puoli # B-puoli # * ==Lähteet== Luokka:Creedence Clearwater Revivalin kappaleet Luokka:Vuoden 1969 kappaleet de:Green River (Album)#Bad Moon Rising
Matheus

Matheus Leite Nascimento, yleensä vain Matheus (s. 15. tammikuuta 1983 Ribeirópolis, Brasilia) on brasilialainen jalkapalloilija. Hän edustaa ukrainalaista Dnipro Dnipropetrovskia ja on pelipaikaltaan hyökkääjä. == Seurajoukkueura == Pelattuaan ammattilaisuransa ensimmäiset vuodet Associação Olímpica de Itabaianassa ja Futebol Clube do Marcossa Matheus siirtyi vuoden 2006 tammikuussa portugalilaiseen Sporting Clube de Bragaan.Luíz and Frechaut trade places UEFA. Viitattu 24.11.2010. Hän pelasi puolikkaalla kaudella yhteensä neljässä ottelussa. Kauden 2006–2007 jälkimmäisen puoliskon hän pelasi lainasopimuksella Beira-Marissa. Hän aloitti myös seuraavan kauden 2007–2008 lainalla, tällä kertaa Vitória Setúbalissa. Hyvien peliesitystensä jälkeen hän sai kuitenkin kutsun takaisin Bragaan kauden puolivälissä. Kaudella 2009–2010 Matheus pelasi 30 ottelussa, kun Braga sijoittui lopulta toiseksi maan pääsarjassa, joka oli joukkueen historian paras kauden päätös. Mestaruuden vei nimiinsä lissabonilainen Benfica viiden pisteen erolla Bragaan. Joukkue aloitti kauden 2010–2011 loistokkaasti, kun se varmisti tiensä ensi kertaa historiassaan Mestarien liigan lohkovaiheeseen. Matheus teki pudotuskierroksen ensimmäisessä osaottelussa ottelun ainoan osuman, kun Braga kaatoi kotonaan espanjalaisen Sevillan 1–0.Matheus gives Braga slender lead UEFA. Viitattu 24.11.2010. Braga eteni lopulta otteluparista jatkoon yhteismaalein 5–3. 23\. marraskuuta 2010 pelatussa Mestarien liigan ottelussa englantilaista Arsenalia vastaan hän teki kaksi maalia.Matheus strikes twice as Braga down Arsenal UEFA. Viitattu 24.11.2010. Ottelu päättyi Bragan 2–0-voittoon, ja piti täten joukkueen tiukasti kiinni taistelussa jatkopaikasta pudotuspeleihin. == Lähteet == == Aiheesta muualla == * Matheuksen esittely Bragan kotisivustolla * Matheuksen esittely ja tilastot ForaDeJogo.net-sivustolla Luokka:Brasilialaiset jalkapalloilijat Luokka:Vuonna 1983 syntyneet Luokka:Elävät henkilöt
Tanágra

Tanágra () on Kreikan kylä ja samanniminen kunta (Δήμος Τανάγρας, Dímos Tanágras), joka sijaitsee Boiotian alueyksikössä Keski-Kreikan alueella. Koko kunnan pinta-ala on 457,9 neliökilometriä ja väkiluku 19 432\. Varsinaisen Tanágran kylän väkiluku on 702 (vuonna 2011). Kunnan kuntakeskus on Schimatári. Tanágran kylä sijaitsee Boiotian itäosassa linnuntietä noin 20 kilometriä itään Thívan kaupungista ja noin 16 kilometriä etelälounaaseen Chalkídan kaupungista. Se on ottanut nimensä antiikin aikaisesta Tanagran kaupungista. == Historia == === Antiikki === Antiikin ajan Tanagra sijaitsi noin viisi kilometriä itäkaakkoon nykyisestä kylästä. Se tunnettiin hellenistisellä kaudella erityisesti niin kutsutuista tanagralaisista pienoispatsaista. === Nykyinen kylä ja kunta === Nykyinen kylä on syntynyt eri paikkaan myöhemmin. Sen alkuperäinen nimi oli Vrátsi (Βράτση). Kylä nimettiin uudelleen antiikin aikaisen kaupungin mukaan vuonna 1915. Kylän koillispuolella sijaitsee Tanágran sotilaslentokenttä. Nykyinen Tanágran kunta muodostui, kun Tanágra, Dervenochória, Oinófyta ja Schimatári yhdistyivät vuoden 2011 alussa Kallikrates-suunnitelman mukaisesti. == Kunnan osat == Vuoden 2011 kuntauudistuksesta lähtien Tanágran kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Dervenochória Dáfni Dáfni 101 Pýli Léfka 22 Pánakto 41 Prásino 30 Pýli 652 Skoúrta Skoúrta 771 Tzigkouráti 13 Stefáni Kataskínosi 17 Stefáni 222 Yhteensä: 1 869 Dílesi Dílesi Dílesi 1 976 Pláka Dílesi Pláka Dílesi 2 696 Yhteensä: 4 672 Oinófyta Ágios Thomás Ágios Thomás 1 292 Kleidí Kleidí 368 Oinófyta Oinófyta 2 927 Yhteensä: 4 587 Schimatári Schimatári Oinói 442 Schimatári 4 035 Yhteensä: 4 477 Tanágra Árma Árma 1 093 Asopía Asopía 865 Kallithéa Kallithéa 752 Tanágra Panagía 415 Tanágra 702 Yhteensä: 3 827 Yhteensä: 19 432 Huomautukset: == Lähteet == == Aiheesta muualla == * Δήμος Τανάγρας. Tanágran kunnan verkkosivut. *
Bakkheios Tanagralainen

Bakkheios Tanagralainen (, 300 eaa.) oli ensimmäisiä Hippokrateen teosten kommentaarien kirjoittajia. Hän oli kotoisin Tanagrasta Boiotiasta. Hän oli Herofiloksen seuraaja ja Filinos Koslaisen aikalainen, mistä voidaankin päätellä hänen eläneen 300-luvulla eaa. Hänen kirjoituksistaan on jäljellä ainoastaan palasia, jotka ovat lähinnä hänet useasti maininneiden Erotianoksen ja Galenoksen säilyttämiä. Luokka:Antiikin kreikkalaiset lääkärit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Ivanhoe (täsmennyssivu)

Ivanhoe tarkoittaa muun muassa seuraavia: *Ivanhoe, Walter Scottin kirjoittama romaani *Ivanhoe, televisioelokuva vuodelta 1982 *Ivanhoe, Richard Thorpen ohjaama elokuva vuodelta 1952, pääosassa Robert Taylor ;Britannian kuninkaallinen laivasto * HMS Ivanhoe (1914), alus * HMS Ivanhoe (D16), I-luokan hävittäjä.
Andromakhos

Andromakhos (, ) voi viitata seuraaviin henkilöihin: * Andromakhos, Tauromenionin hallitsija 300-luvulla eaa. * Andromakhos, seleukidiprinssi 200-luvulla eaa. * Andromakhos vanhempi, keisari Neron lääkäri 54–68 jaa. sekä ensimmäinen, jota kutsuttiin ”arkkiatriksi” * Andromakhos nuorempi, lääkäri ja edellisen poika
Steve Thomas (juontaja)

Steve Thomas (s. 1952) on yhdysvaltalaisen kirjailija ja televisiojuontaja Stephen Thomasin työtehtävissään käyttämä nimi. Thomas juontaa parhaillaan Discoveryn Planet Green -kanavalla esitettävää Renovation Nation -ohjelmaa. Hän oli Public Broadcasting Servicen (PBS) This Old House -sarjan juontaja vuodesta 1989 vuoteen 2003. ==Palkinnot== Thomas sai 1997–1998 Daytime -palkinnon työstään This Old House -sarjassa sekä lisäksi hän on saanut yhdeksän ehdokkuutta samassa 'Outstanding Service Show Host' -kategoriassa. ==Kirjat== * The Last Navigator : A Young Man, an Ancient Mariner, the Secret of the Sea (1987) * This Old House Kitchens: A Guide to Design and Renovation (1992) * This Old House Guide to American Houses (1999) ==Aiheesta muualla== * Luokka:Yhdysvaltalaiset toimittajat Luokka:Yhdysvaltalaiset juontajat Luokka:Daytime Emmy -palkinnon saajat Luokka:Vuonna 1952 syntyneet Luokka:Elävät henkilöt
Söderström

Söderström (ruotsia, "etelävirta") tarkoittaa seuraavia: == Paikkoja == * Söderström, eteläisempi Mälarenin kahdesta lasku-uomasta Tukholmassa, Vanhan kaupungin ja Södermalmin välissä; sen yli johtavat Slussenin sillat == Henkilöitä == * Söderström (kustantajasuku) * Börje Söderström (s. 1896), suomalainen jääkärieverstiluuntantti * Charlotte Söderström (s. 1977), ruotsalainen miljardööri * Christian Söderström (s. 1989), ruotsalainen jääkiekkoilija * Dan Söderström (s. 1948), ruotsalainen jääkiekkoilija * Elisabeth Söderström (1927–2009), ruotsalainen oopperalaulaja * Emil Söderström (1894–1949), suomalainen jääkärieverstiluutnantti * Eric-Olof Söderström (s. 1957), suomalainen kapellimestari ja kuoronjohtaja * Fanny Söderström (1868–1937), suomalainen opettaja ja koulunjohtaja * Fanny Söderström (s. 2001), suomalainen jalkapallomaalivahti * Gustaf Söderström (1865–1958), ruotsalainen köydenvetäjä * Hjalmar Söderström (1888–1954), suomalainen lääkäri ja tietokirjailija, Werner Söderströmin poika * Elisabeth Söderström (1927–2009), ruotsalainen oopperalaulaja * Ingrid Söderström (1898–1974), suomalainen taidemaalari * Karin Söderström (s. 1985), ruotsalainen kilpapurjehtija * Karl William Marcus (ent. Söderström) (1917-1989) suomalainen elokuvaohjaaja, käsikirjoittaja ja näyttelijä * Leopold Söderström (1831–1912), suomalainen kirjakauppias, kirjankustantaja ja valtiopäivämies * Linus Söderström (s. 1996), ruotsalainen jääkiekkomaalivahti * Maria Söderström (s. 1974), suomalainen kestävyysjuoksija * Markku Söderström (s. 1958), suomalainen näyttelijä * Petra Söderström (Petra Stenman, s. 1974), suomalainen pikajuoksija * Sten Söderström (1948–1996), suomalainen poliitikko * Victor Söderström (s. 2001), ruotsalainen jääkiekkoilija * Werner Söderström (1860–1914), suomalainen kirjankustantaja, Leopold Söderströmin poika * Werner Söderström (s. 1889), suomalainen automekaanikko ja lumikiitäjän keksijä == Yrityksiä == * Werner Söderström Osakeyhtiö, WSOY, suomalainen kirjankustantamo * Söderström & Co, entinen suomalainen kirjankustantamo
DST

DST voi tarkoittaa seuraavia: * DST, Direction de la surveillance du territoire, yksi Ranskan entisistä tiedustelupalveluista * kesäaika, engl. daylight saving time, lyh. DST * DST, Dempsterin-Shaferin teoria
Ugandanuunilintu

Ugandanuunilintu (Seicercus budongoensis) on uunilintujen heimoon kuuluva keskiafrikkalainen varpuslintu. Sen esiintymisalue ulottuu eteläisestä Kamerunista ja Päiväntasaajan Guinean pohjoisosista Koillis-Gaboniin ja Luoteis-Kongoon, josta Zairen itäosiin, Ugandaan ja läntiseen Keniaan. David Seth-Smith kuvaili lajin holotyypin Länsi-Ugandan Budongon metsäalueelta vuonna 1907.The Internet Bird Collection == Lähteet == Luokka:Aasiansieppokertut
David Seth-Smith

David Seth-Smith (1875 – 1963) oli brittiläinen lintutieteilijä, lintumaalari, kirjailija ja radiotoimittaja. Seth-Smith toimi Zoological Society of Londonin nisäkäs- ja lintuosaston kuraattorina, ja toimitti British Ornithologists' Clubin lehteä. Hän toimitti BBCn lapsille suunnattua radion luonto-ohjelmaa The Zoo Man. 1945 hänet valittiin Royal Zoological Societyn jäseneksi. Hän oli British Ornithologists' Unionin jäsen, New York Zoological Societyn kunniajäsen sekä American Ornithologists' Unionin kirjeenvaihtajajäsen. Seth- Smith nimesi linnuista ugandanuunilinnun (Phylloscopus budongoensis) vuonna 1907.ITIS == Lähteet == == Aiheesta muualla == *Valokuva Seth-Smithistä Luokka:Brittiläiset ornitologit Luokka:Vuonna 1875 syntyneet Luokka:Vuonna 1963 kuolleet
Grits

Grits on karkeista maissijauhoista tehty suolainen puuro tai velli, joka on suosittu ruoka Yhdysvaltojen eteläisissä osavaltioissa. Sitä syödään aamiaisella voin tai siirapin kera, lounaalla juuston ja päivällisellä kinkun ja ”punasilmäkastikkeen” () kera. Tämä ohut kastike tai liemi tehdään sianlihan rasvaisesta paistoliemestä ja mustasta kahvista. Kinkku ja punasilmäkastike oli tarinan mukaan Elvis Presleyn mieliruokaa. Italialaista polentaa muistuttava grits voidaan keittää veteen, maitoon tai suolaiseen liha- tai kasvisliemeen. ==Lähteet== == Aiheesta muualla == Luokka:Puurot Luokka:Yhdysvaltalainen keittiö
Surmakäärme

Surmakäärme (Acanthophis antarcticus) on myrkkytarhakäärmeisiin kuuluva pienehkö käärmelaji. == Levinneisyys == Surmakäärmettä elää Australiassa lukuun ottamatta Tasmaniaa ja eteläistä Australiaa, Indonesiassa ja Papua- Uudessa-Guineassa. Surmakäärme suosii kallionkoloja, mutta yöllä se tulee teille lämmittelemään. == Ravinto == Surmakäärmeen ravinto koostuu pääasiassa pienjyrsijöistä. Surmakäärme kaivautuu hiekan alle ja jää odottamaan saalista. Surmakäärme houkuttelee saaliinsa sen lähelle heiluttamalla sen muusta vartalosta poikkeavaa kapeaa häntää, joka näyttää toukalta. == Ulkonäkö == Surmakäärme kasvaa 40–60 cm ja painaa 2–4 kg. Surmakäärmeen nahka on joko punertava tai punakeltaruskea. == Myrkky == Surmakäärmeen myrkky on ihmiselle usein tappavaa ilman hoitoa. Myrkky on yhtä vahvaa kuin mambojen myrkky. Surmakäärme on maailman kymmenen myrkyllisimmän käärmeen joukossa. Sen myrkkyhampaat ovat käärmeen koosta riippuen 0,5–3 cm pitkät. Myrkkyyn on olemassa vasta-aine. == Muuta == Surmakäärme on hyvin aggressiivinen eikä epäröi purra ärsytettynä. Nimi tuleekin englanninkielisestä nimestä ”death adder” eli surmakyy. == Lähteet == * Matelijat ja sammakkoeläimet -kirja * Dangerous animals -kirja * Katseenvangitsijat-kirja == Aiheesta muualla == *ITIS: Acanthophis antarcticus *The University of Adelaide, Australia, Clinical Toxinology Resources: Acanthophis antarcticus Luokka:Myrkkytarhakäärmeet
Høffding

Høffding on seuraavien henkilöiden sukunimi: * Finn Høffding (1899–1997), tanskalainen säveltäjä * Harald Høffding (1843–1931), tanskalainen filosofi == Katso myös == * Wassily Hoeffding (1914-1991), suomalais-yhdysvaltalainen tilastotieteilijä
Ussurinuunilintu

Ussurinuunilintu (Seicercus tenellipes) on uunilintujen heimoon kuuluva itäaasialainen varpuslintu. Sen esiintymisalue käsittää Venäjän kaakkoisosan, Kiinan koillisnurkan ja Korean niemimaan pohjoisosan. Se on muuttolintu, joka talvehtii Kaakkois-Aasiassa. Robert Swinhoe kuvaili lajin holotyypin Kiinan Fujianin Xiamenista vuonna 1860.The Internet Bird Collection == Lähteet == Luokka:Aasiansieppokertut
Yunnaninuunilintu

Yunnaninuunilintu (Seicercus klossi) on uunilintujen heimoon kuuluva kaakkoisaasialainen varpuslintu. Sen esiintymisalue käsittää Kiinan etelä- ja kaakkoisosat, Myanmarin, Thaimaan ja Indokiinan. Lajista tunnetaan viisi alalajia. Eugene William Oates kuvaili lajin holotyypin Etelä-Myanmarin Tenasserimin Mount Muleyitilta vuonna 1889.The Internet Bird Collection == Lähteet == Luokka:Aasiansieppokertut
Eugene William Oates

Eugene William Oates (31. joulukuuta 1845 Sisilia – 16. marraskuuta 1911) oli englantilainen lintutieteilijä. Oates opiskeli Bathissa Englannissa. Hän työskenteli siviilihallinnon virkamiehenä Intiassa ja Burmassa vuosina 1867–1899. Jäätyään eläkkeelle hän palasi Englantiin, ja oli laatimassa luetteloa Natural History Museumin linnunmunakokoelmista (Catalogue of the collection of birds' eggs in the British museum (Natural history)). Vuosina 1898–1901 Oates toimi British Ornithologists' Unionin sihterinä. Linnuista Oates nimesi yunnaninuunilinnun (Phylloscopus davisoni) vuonna 1889.ITIS == Teoksia == * A handbook to the birds of British Burmah including those found in the adjoining state of Karennee, osa II. R.H. Porter, Lontoo (1883) * The nests and eggs of Indian birds, yhdessä Allan Octavian Humen kanssa (1890) * A manual of the Game Birds of India osa II, ss. 139-146. Cambridge: Bombay (1899) * Fauna of British India (birds), yhdessä W.T. Blanfordin kanssa 4 osaa. Taylor & Francis, Lontoo (1889-98). == Lähteet == Luokka:Brittiläiset ornitologit Luokka:Vuonna 1845 syntyneet Luokka:Vuonna 1911 kuolleet
Idänvuoritiltaltti

Idänvuoritiltaltti (Phylloscopus sindianus) eli aiemmalta nimeltään vuoritiltaltti on uunilintujen heimoon kuuluva aasialainen varpuslintu. Aiemmin vuoritiltaltti (P. sindianus) jaettiin kahteen alalajiin sindianus ja lorenzii. Sittemmin nämä on erotettu kahdeksi lajiksi idänvuoritiltaltti P. sindianus ja vuoritiltaltti P. lorenzii. Idänvuoritiltaltti elää Tienšanin eteläosista ja Tadžikistanista itään Karakorumiin, sekä Pakistanin ja Intian pohjoisosien Himalajalle. Vuoritiltaltti elää lännempänä, Kaukasukselta Koillis-Turkkiin ja Luoteis-Iraniin. Aikaisemmin laji luokiteltiin tiltaltin alalajiksi. William Edwin Brooks kuvaili lajin holotyypin Pakistanin Sindhin Sukkurista vuonna 1879.The Internet Bird Collection == Lähteet == Luokka:Uunilinnut (suku)
Ylänköuunilintu

Ylänköuunilintu (Phylloscopus affinis) on uunilintujen heimoon kuuluva aasialainen varpuslintu. Se elää Himalajan rinteillä Pakistanin pohjoisosista ja Kashmirista itään Kiinan lounais- ja keskiosiin. Samuel Tickell kuvaili lajin holotyypin Intian Bengalin Barabhumista ja Biharin Dhalbhumista vuonna 1833.The Internet Bird Collection == Lähteet == Luokka:Uunilinnut (suku)
Arabiankerttu

Arabiankerttu (Curruca leucomelaena) on kerttujen heimoon kuuluva varpuslintu. Se elää Punaisenmeren rannikoilla Aravan laaksossa Israelin ja Jordanian rajalla, Saudi-Arabian luoteisosista etelään Jemeniin ja Omaniin, Kaakkois- Egyptistä etelään Eritrean kaakkoisosiin, sekä Djiboutissa ja Pohjois- Somaliassa. Lajista tunnetaan neljä alalajia. Wilhelm Hemprich ja Christian Gottfried Ehrenberg kuvailivat lajin holotyypin Saudi-Arabian Midyanista vuonna 1833.The Internet Bird Collection == Lähteet == Luokka:Kertut
Kuroshio (täsmennyssivu)

Kuroshio voi tarkoittaa seuraavia asioita: *Kuroshio eli Japaninvirta, lämmin merivirta Tyynellämerellä Kuroshio on ollut neljän Japanin laivaston aluksen nimenä. *Kuroshio, Kagerō-luokan hävittäjä, laskettu vesille 1938 *Kuroshio, sukellusvene, Yhdysvaltain laivaston Gato-luokan sukellusvene USS Mingo, lainattu 1955 Japanin laivastolle, palveluksesta 1966 ja palautettu Yhdysvaltoihin, myyty Japanille 1971, uponnut maalilaivana 1973 *Kuroshio, Uzushio-luokan sukellusvene, laskettu vesille 1974, romutettu 1993 *Kuroshio, Oyashio-luokan sukellusvene, laskettu vesille 2002, palveluksessa
Cà Maun lentoasema

Cà Maun lentoasema () on pieni lentoasema Cà Maun kaupungin lähellä Cà Maun maakunnassa Etelä-Vietnamissa. Lentoaseman rakensi Ranskan Indokiina, alussa kentän nimi oli Moranc Airfield ja kiitotie 400 metriä pitkä. Lentoasemalta on yhteys Hồ Chí Minhin kaupunkiin Tan Son Nhatin kansainväliselle lentoasemalle. == Lähteet == == Aiheesta muualla == Luokka:Vietnamin lentoasemat
Koripallon miesten SM-sarjakausi 1962–1963

Koripallon miesten SM-sarjakausi 1962–1963 oli 23. kausi, jolloin pelattiin miesten koripallon Suomen mestaruudesta. Sarjakausijärjestelyjen takia kausi pelattiin kaksiosaisena, eikä syyskautena yksikään joukkue pudonnut. Kauden päätteeksi Helsingin Kisa-Toverit voitti Suomen mestaruuden. == Runkosarja == === Kausi 1962 === O V H P+ P- P Helsingin Kisa-Toverit 22 20 2 1790 1396 40 Torpan Pojat 22 19 3 1498 1271 38 Helsingin NMKY 22 18 4 1629 1467 36 Lahden NMKY 22 14 8 1417 1360 28 Turun Riento 22 13 9 1516 1492 26 Kotkan Työväen Palloilijat 22 12 10 1401 1297 24 Työväen Maila-Pojat 22 10 12 1521 1502 20 Pantterit 22 10 12 1713 1733 20 Sörnäisten NMKY 22 6 16 1385 1628 12 Tampereen Pyrintö 22 5 17 1388 1522 10 Turun NMKY 22 3 19 1239 1543 6 Porin Veto 22 2 20 1246 1532 4 Vuoden -62 syyskierroksen ottelut jäivät voimaan kaudelle 1962-1963. === Kevätkausi === O V H P+ P- P Helsingin Kisa-Toverit 22 19 3 1817 1481 38 Torpan Pojat 22 18 4 1633 1348 36 Helsingin NMKY 22 17 5 1612 1433 34 Pantterit 22 13 9 1840 1763 26 Lahden NMKY 22 13 9 1437 1427 26 Turun Riento 22 12 10 1528 1547 24 Kotkan Työväen Palloilijat 22 12 10 1306 1279 24 Työväen Maila-Pojat 22 10 12 1522 1534 20 Tampereen Pyrintö 22 9 13 1464 1497 18 Turun NMKY 22 3 19 1303 1561 6 Porin Veto 22 3 19 1273 1564 6 Sörnäisten NMKY 22 3 19 1341 1696 6 * Turun NMKY, Porin Veto ja Sörnäisten NMKY putosivat pääsarjasta. HKT:n joukkue: Jaakko Manssila, Martti Liimo, Kari Liimo, Raimo Vartia, Jorma Neva-aho, Teijo Finneman, Kari Nyqvist, Matti Köli, Pertti Risku, Heikki Lehtinen, Pertti Hurme, Kalevi Raunio. == Lähteet == 1962 Luokka:Vuoden 1962 koripallo Luokka:Vuoden 1963 koripallo
Tag Adams

Tag Adams (s. 4. huhtikuuta 1972 Lancaster, Pennsylvania)Internet Adult Film Database: Tag Adams on yhdysvaltalainen homopornonäyttelijä. Adams aloitti uransa vuonna 1994 nimellä Chet Roberts, mutta keskeytti sen pian (Chet Roberts oli aikoinaan Pennsylvanian Hanoverissa ollut hänen koulukiusaajansa nimi). Adams vetäytyi silloisen poikaystävänsä kanssa Winchesteriin, Virginiaan, mutta poikaystävä rohkaisi häntä palaamaan aikuisviihdealalle. Paluu tapahtuikin 2000-luvun alussa; entisestä twinkistä oli kuitenkin tullut lihaksikkaampi ja karvaisempi. Adams tunnetaan elokuvien bottom- osapuolena.Metro Weekly: Post-Porn: Tag Adams is enjoying the quiet, porn-free life Adams oli tähtenä kymmenissä elokuvissa ja voitti GayVN-palkintoja, joista yksi oli vuoden esiintyjän palkinto (2005). Vuonna 2009 Adams ilmoitti virallisesti jättäneensä aikuisviihteen jälleen pari vuotta aiemmin, vaikka joitain hänen elokuviaan on ilmestynyt vetäytymisen jälkeenkin. Hän on suunnannut kohti uraa sisustuksen parissa. Vuonna 2004 Adams sai kaksi Grabby- palkintoaThe 14th Annual (2004) Grabby Award Winners for the 7th Annual Award Show, May 28, 2005, ja vuonna 2007 hänellä oli vielä yksi Grabby-ehdokkuus2007 Grabby Award Nominations. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Homopornonäyttelijät Luokka:Vuonna 1972 syntyneet Luokka:Elävät henkilöt
Koripallon miesten SM-sarjakausi 1963–1964

Koripallon miesten SM-sarjakausi 1963–1964 oli 24. kausi, jolloin pelattiin miesten koripallon Suomen mestaruudesta. Kauden päätteeksi Helsingin Kisa- Toverit voitti Suomen mestaruuden. == Runkosarja == O V H P+ P- P Torpan Pojat 22 21 1 1698 1184 42 Helsingin Kisa-Toverit 22 21 1 1869 1404 42 Kotkan Työväen Palloilijat 22 13 9 1493 1407 26 Työväen Maila-Pojat 22 13 9 1515 1434 26 Helsingin NMKY 22 13 9 1584 1537 26 Turun Riento 22 12 10 1500 1473 24 Lahden NMKY 22 10 12 1399 1547 20 Tampereen Pyrintö 22 9 13 1441 1440 18 Pantterit 22 8 14 1511 1623 16 Tapion Honka 22 6 16 1492 1717 12 Karhun Pojat 22 4 18 1506 1820 8 Tampereen Kiertäjät 22 2 20 1369 1791 4 * Tapion Honka, Karhun Pojat ja Tampereen Kiertäjät putosivat pääsarjasta. * Mestaruudesta järjestettiin uusintaottelu, jonka Helsingin Kisa-Toverit voitti korein 88–72. HKT:n joukkue: Pertti Laanti, Pertti Risku, Martti Liimo, Kari Liimo, Raimo Vartia, Viktor Kaltala, Teijo Finneman, Kari Nyqvist, Jaakko Manssila, Pekka Sorsa, Pertti Hurme.Fokus Urheilu 2 == Lähteet == 1963 Luokka:Vuoden 1963 koripallo Luokka:Vuoden 1964 koripallo
Somalian bantut

Somalian bantut ovat perinteisesti Etelä-Somaliassa asuva banturyhmä. Monet bantut ovat sulautuneet somaleihin. Monet ovat myös Somalian sisällissodan myötä paenneet muualle. ==Historia== 1800-luvulla kovan kysynnän jälkeen Sansibarin sulttaanikunta alkoi myydä Somaliaan orjia, jotka tuotiin lähinnä Mosambikista ja Malawista. Vuosien 1800–1890 välillä on arvioitu että n. 25 000 – 50 000 orjaa oli myyty Somaliaan. Somalit työstivät bantuorjia plantaaseilla pitkin Shebelle ja Jubba jokia. Heidän esi-isiinsä kuuluvat muun muassa Makua, Ngindo, Nyasa ja Yao-heimot Tansaniassa ja Mosambikissa. Osa heistä pakeni Jubbajoen alueelle. Heidät tunnetaan nimellä Wagosha, eli "metsän ihmiset". 1800-luvulla Egypti, Iso-Britannia, Italia ja Sansibar tunnustivat Jubbajoen alueen bantut itsenäisenä alueena. Vasta 1900-luvulla Italia lakkautti orjuuden mutta vain nimellisesti, sillä pitkälle 1930-luvulle saakka maasta löytyi orjia omistavia somaleita. Italia on hyödyntänyt bantujen huonoa asemaa ja orjuuden lakkauttamisen jälkeen otti heidät pakkotyöhön omille plantaaseilleen. Myöhemmin monet bantut ovat pyrkineet sulautumaan paikalliseen somalialaiseen klaanijärjestelmään, mutta vain huomataakseen että heitä ei tulla koskaan hyväksymään somaleina. ==Nykypäivä== Nykyisin Somaliassa on arviolta 900 000 – 600 000 bantua, joista tosin vain pieni osa on säilyttänyt alkuperäisen identiteettinsä. Bantut erottuvat selkeästi somaleista ja simiinpistävimmät erot ovat mm. ulkonäkö ja fyysiset erot. Somalian itsenäistymisen jälkeen Somalian hallitus on yrittänyt antaa virheellistä kuvaa Somaliasta etnisesti yhtenäisenä maana. Bantuja syrjitään ja he eivät muun muassa voi mennä naimisiin somalien kanssa. Monet bantut ovat lähteneet pakolaisiksi ja esimerkiksi Yhdysvalloissa oli vuonna 2005 arviolta 13 000 Somalian bantua. Somalian bantuja on pakolaisina myös Tansaniassa, jossa heitä on arviolta 3 000. ==Lähteet== Luokka:Somalian etniset ryhmät
Møysalen

Møysalen on Norjan Hinnøyan saaren korkein vuori. Se sijaitsee Hadselin ja Sortlandin kuntien rajalla. Sen korkeus merenpinnan tasosta on 1 262 metriä. == Katso myös == * Møysalenin kansallispuisto == Lähteet == Luokka:Nordlandin läänin vuoret Luokka:Hadsel Luokka:Sortland Luokka:Skandit
Carla Laemmle

Rebecca Isabelle ”Carla” Laemmle (20. lokakuuta 1909 Chicago, Illinois – 12. kesäkuuta 2014 Los Angeles, Kalifornia) oli yhdysvaltalainen näyttelijä ja Universal Picturesin perustajan Carl Laemmlen sisaruksentytär. Hän esiintyi elokuvissa 1920- ja 1930-luvuilla. Laemmle aloitti uransa vuonna 1925 esiintymällä balettitanssijana Suuren oopperan kummituksen alkuperäisessä mykkäversiossa. Hänellä oli hyvin pieni rooli myös varhaisessa äänielokuvassa Dracula – vanha vampyyri (1931). Marraskuussa 2010 hän oli viimeinen yhä elänyt esiintyjä molemmissa elokuvaklassikoissa. Laemmle jatkoi toimimista pienissä rooleissa 1930-luvun lopulle ja vetäytyi sitten. Vuonna 2001 hänet kuitenkin nähtiin vampyyrinä The Vampire Hunters Clubissa. Laemmle jakoi muistonsa esiintymisestään Draculassa juontamalla dokumentin The Road to Dracula (1999), joka julkaistiin lisänä vuoden 2004 DVD-julkaisussa Dracula: The Legacy Collection. Laemmle oli esiintynyt elokuvassa silmälasipäisenä henkilönä, joka teki Renfieldin kanssa matkaa, kun tämä suuntasi kohti Draculan linnaa. Dokumentissa näyttelijä totesi ylpeänä, että hän sai puhua ensimmäiset dialogin sanat ensimmäisessä äänielokuvana toteutetussa yliluonnollisessa trillerissä. Vuonna 2009 Carla Laemmle ja Daniel Kinske julkaisivat kirjan Growing Up With Monsters: My Times at Universal Studios in Rhymes. Siinä kerrotaan Laemmlen työstä Universal Studiosissa vuosina 1921–1937. Laemmle vietti satavuotispäiviään lokakuussa 2009, ja 3. lokakuuta 2010 hän esiintyi BBC Fourin tuottamassa ja Mark Gatissin luomassa dokumentissa A History of Horror, jossa hän kertoi muistojaan varhaisesta työstään elokuvissa varsinkin Lon Chaneyn ja Bela Lugosin kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1909 syntyneet Luokka:Vuonna 2014 kuolleet Luokka:Yli satavuotiaiksi eläneet yhdysvaltalaiset
Baleaarienkerttu

Baleaarienkerttu (Curruca balearica) on kerttujen heimoon kuuluva varpuslintu. Se elää Baleaarien saariryhmässä Välimerellä, lukuun ottamatta Menorcan saarta. Laji luokitellaan myös sardiniankertun alalajiksi. Adolf von Jordans kuvaili lajin holotyypin Mallorcan Dragoneran saarelta vuonna 1913.The Internet Bird Collection == Lähteet == Luokka:Kertut
Castle Hillin kapina

Castle Hillin kapina oli irlantilaisten nationalistien kapina Castle Hillsissä Australiassa lähellä Sydneytä vuonna 1804. Kapina kukistettiin armeijan voimin. Kapinan jälkeen irlantilaiset tulivat tunnetuksi Australiassa ongelmien aiheuttajina. ==Tausta== Paikalliset irlantilaiset olivat suuttuneet paikallisen pastori Samuel Marsdenin toimista, joka oli tunnettu hänen vihastaan katolilaisuutta ja irlantilaisia nationalisteja vastaan. Hän toimi Uuden Etelä-Walesin politiikassa ja oli alueen rikkain mies. Vuonna 1800 hän tuomitsi kaksi irlantilaista piiskarangaistukseen, vaikka näyttöä heitä vastaan ei oikeudessa juuri ollut. Rangaistuksen väkivaltaisuus herätti irlantilaisten vihan arsdenia vastaan. ==Kapina== Tilanne kärjistyi ja vuonna 1804 300 irlantilaista kokoontui Castle Hillille tarkoituksenaan synnyttää kapina koko siirtokunnassa. Kapinaa johtivat Irlannin vuoden 1798 kapinan veteraanit. Sotilaat hälytettiin paikalle kun tieto kapinasta saatiin. Kapinoitsijoilla oli vain muutamia pyssyjä ja enimmäkseen he olivat aseistautuneet talikoilla, kivillä ja sauvoilla. Sotilaat avasivat tulen kapinoitsijoita vastaan ja kuusi heistä kuoli heti. Muut pakenivat ja osa osa tapettiin pakomatkalla. Kuusi kapinan johtajaa hirtettiin ja muut saivat lievempiä rangaistuksia. ==Lähteet== Luokka:Australian taistelut Luokka:Kapinat Luokka:1804
Idänorfeuskerttu

Idänorfeuskerttu (Curruca crassirostris) on kerttujen heimoon kuuluva varpuslintu. Sen esiintymisalue ulottuu Kaakkois-Euroopan Sloveniasta itään Turkkiin, Levanttiin, Iranin luoteisosaan ja Länsi-Azerbaidžaniin. Laji luokitellaan edelleen yleisesti orfeuskertun alalajiksi, vaikka orfeuskerttu on jaettu kahdeksi lajiksi: idänorfeuskerttuun ja lännenorfeuskerttuun. Philipp Jakob Cretzschmar kuvaili lajin holotyypin vuonna 1830.The Internet Bird Collection Laji on hyväksytty lajiksi Euroopan rariteettikomiteoiden yhteistyöelimen AERC:n taksonomisen komitean TAC:n suosituksen perusteella.Maailman lintujen suomenkieliset nimet Haku: Orfeuskertu; == Lähteet == Luokka:Kertut
Uecker-Randow

Uecker-Randow on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Uecker-Randow sijaitsi Oderinhaffin rannalla ja rajautui idässä Puolan rajaan, etelässä Uckermarkin piirikuntaan Brandenburgin osavaltiossa, lännessä Mecklenburg-Strelitzin piirikuntaan ja koillisessa Ostvorpommernin piirikuntaan. Piirikunnan pääkaupunki oli Pasewalk. Se sai nimensä alueen läpi virtaavien jokien Ueckerin sekä Randowin mukaan. Piirikunta lakkautettiin vuonna 2011, ja sen alue kuuluu nykyiseen Vorpommern- Greifswaldin piirikuntaan. == Lähteet == == Aiheesta muualla == * Piirikunnan verkkosivut Luokka:Mecklenburg-Etu-Pommerin lakkautetut piirikunnat
Lännenorfeuskerttu

thumb| Curruca hortensis Lännenorfeuskerttu (Curruca hortensis) on kerttujen heimoon kuuluva varpuslintu. Sen esiintymisalue ulottuu Lounais- ja Etelä- Euroopasta Luoteis-Afrikkaan. Orfeuskerttu on jaettu kahdeksi lajiksi, lännenorfeuskerttuun ja idänorfeuskerttuun. Johann Friedrich Gmelin kuvaili lajin holotyypin Ranskasta vuonna 1789.The Internet Bird Collection == Lähteet == Luokka:Kertut
Michael Shernoff

Michael Shernoff (31. maaliskuuta 1951 Queens, New York, New York, Yhdysvallat – 17. kesäkuuta 2008 Manhattan, New York, New York, Yhdysvallat) oli yhdysvaltalainen avoimesti homoseksuaalinen psykoterapeutti, jonka erikoisalaa oli seksuaalivähemmistöihin kuuluvien mielenterveys. Hän kirjoitti merkittäviä julkaisuja HIV:n ja AIDSin ennaltaehkäisystä ja homoseksuaalien mielenterveydestä. Shernoff syntyi Queensissä, New Yorkissa, ja kävi New Yorkissa koulunsa. Hän valmistui Binghamtonin yliopiston Harpur Collegesta ja sai vuonna 1977 maisterin arvon sosiaalityöstä State University of New Yorkissa, Stony Brookissa. Shernoff tarjosi mielenterveyspalveluja avohoitopotilaille Manhattanilla ja opetti vuosina 1991–2001 Hunter Collegessa. Vuosina 2002–2006 hän kuului Columbian yliopiston Sosiaalityökoulun henkilökuntaan. Vuosina 1997–2004 hän oli mielenterveysasiantuntijana netin HIV-/AIDS-aiheisella TheBody.com-sivustolla. Shernoff työskenteli myös vapaaehtoisena Gay Men's Health Crisis -järjestölle. Hänet itsensä todettiin HIV-positiiviseksi vuonna 1982, mutta hänelle ei kehittynyt AIDSin oireita. Shernoff kuoli kotonaan Manhattanilla vuonna 2008. Kuolema johtui haimasyövästä, ja Shernoff oli tällöin 57-vuotias. == Bibliografia == * Michael Shernoff ja William Scott, toimittajat, The Sourcebook on Lesbian/Gay Health Care (1988) * Michael Shernoff, toimittaja, Counseling Chemically Dependent People With HIV Illness (1992) * Walt Odets ja Michael Shernoff, toimittajat, Second Decade of Aids: A Mental Health Practice Handbook (1995) * Michael Shernoff, toimittaja, Human Services for Gay People (1996) * Michael Shernoff, toimittaja, Gay Widowers: Life after the Death of a Partner (1997) * Michael Shernoff, toimittaja, AIDS and Mental Health Practice: Clinical and Policy Issues (1999) * Michael Shernoff ja Raymond Smith, HIV Treatment: Mental Health Aspects of Antiviral Therapy (2000) * Michael Shernoff, Without Condoms: Unprotected Sex, Gay Men and Barebacking (2005) Shernoff julkaisi myös monia artikkeleita ja oli mukana laatimassa pamflettia When a Friend Has AIDS, joka käännettiin useille kielille. == Lähteet == Luokka:Psykoterapeutit Luokka:AIDS Luokka:Vuonna 1951 syntyneet Luokka:Vuonna 2008 kuolleet